paragraph_text: Brak kneza Rainiera III. i nekadašnje holivudske glumice Grace Kelly također nije bio previše sretan, a završio je tragično, njenom smrću u prometnoj nesreći 1982. godine kada je njen automobili sletio s litice. Njihova djeca su također imala brojne veze, afere te nesretne brakove ili brakove koji su završavali tragično. Najstarija kći, princeza Caroline nije dugo ostala u prvom braku s francuskim plejbojem Philippeom Junotom. Burni brak se raspao nakon svega dvije godine. Nekoliko godina kasnije udala se za Stefana Casiraghija, sina bogatog talijanskog biznismena, s kojim je imala troje djece. Činilo se da je s njime našla sreću, ali brak je tragično završio 1990. godine kada je Stefano smrtno stradao u sudaru glisera. Godine 1999. udala se za hanoverskog princa Ernsta Augusta s kojim ima jednu kćer, ali i taj brak obilježen skandalima.